การลงทุนซื้อขายทองคำทางอินเตอร์เน็ตอีกหนึ่งช่องทางของอาวญากรรมทางเศรษฐกิจ
ในเดือน มี.ค.ที่ผ่านมา ผมได้รับการติดต่อจากเพื่อนของเพื่อนคนหนึ่งเพื่อชักชวนให้ลงทุนซื้อขายทองคำต่างประเทศทางอินเทอร์เน็ต โดยมีเอกสารแสดงความน่าเชื่อถือของบริษัทมากมาย และยังมีการการันตีผลตอบแทนอีกด้วยว่าไม่ต่ำกว่า 3% ต่อเดือน (จำนวนเปอร์เซ็นต์ผมอาจจำคลาดเคลื่อน แต่ก็ต่างจากนี้ไม่น่าจะมาก) โดยหากสนใจจะต้องลงทุนเริ่มต้นขั้นต่ำ 3 แสนบาท ซึ่งน่าสงสัยอย่างมาก เพราะทองคำเป็นสินทรัพย์ที่ราคาขึ้นลงทุกวัน บางวันราคาทองคำผันผวนกว่าตลาดหุ้นเสียอีก จึงไม่น่าจะการันตีผลตอบแทนได้ นอกจากนี้การลงทุนในทองคำต่างประเทศยังมีความเสี่ยงด้านอัตราแลกเปลี่ยนอีกด้วย เมื่อสอบถามถึงกลไกการลงทุน ก็ได้รับคำตอบว่า &#8220;บริษัทมีผู้จัดการลงทุนที่เชี่ยวชาญอ่านกราฟทองคำได้แม่นยำ และมีโปรแกรมเทรดทองคำที่ทันสมัย ทำให้สามารถสร้างผลตอบแทนที่ดี มั่นคงได้อย่างแน่นอน&#8221; ทำให้ยิ่งสงสัยเข้าไปใหญ่ เพราะใครก็ตามหากมีความสามารถระดับนี้น่าจะผันตัวเองไปเป็นนักลงทุนเลยจะดีกว่า และเมื่อถามถึงความมีตัวตนของบริษัทว่าได้รับอนุญาตจากกระทรวงการคลังหรือไม่ ก็ไม่มี ผมจึงรู้สึกทะแม่งว่า น่าจะเป็นการหลอกลวงทางการเงินรูปแบบหนึ่ง ช่วงหยุดวันจักรีจึงได้ลองหาข้อมูล
16 เม.ย. 2556

ในเดือน มี.ค.ที่ผ่านมา ผมได้รับการติดต่อจากเพื่อนของเพื่อนคนหนึ่งเพื่อชักชวนให้ลงทุนซื้อขายทองคำต่างประเทศทางอินเทอร์เน็ต โดยมีเอกสารแสดงความน่าเชื่อถือของบริษัทมากมาย และยังมีการการันตีผลตอบแทนอีกด้วยว่าไม่ต่ำกว่า 3% ต่อเดือน (จำนวนเปอร์เซ็นต์ผมอาจจำคลาดเคลื่อน แต่ก็ต่างจากนี้ไม่น่าจะมาก) โดยหากสนใจจะต้องลงทุนเริ่มต้นขั้นต่ำ 3 แสนบาท ซึ่งน่าสงสัยอย่างมาก เพราะทองคำเป็นสินทรัพย์ที่ราคาขึ้นลงทุกวัน บางวันราคาทองคำผันผวนกว่าตลาดหุ้นเสียอีก จึงไม่น่าจะการันตีผลตอบแทนได้ นอกจากนี้การลงทุนในทองคำต่างประเทศยังมีความเสี่ยงด้านอัตราแลกเปลี่ยนอีกด้วย เมื่อสอบถามถึงกลไกการลงทุน ก็ได้รับคำตอบว่า “บริษัทมีผู้จัดการลงทุนที่เชี่ยวชาญอ่านกราฟทองคำได้แม่นยำ และมีโปรแกรมเทรดทองคำที่ทันสมัย ทำให้สามารถสร้างผลตอบแทนที่ดี มั่นคงได้อย่างแน่นอน” ทำให้ยิ่งสงสัยเข้าไปใหญ่ เพราะใครก็ตามหากมีความสามารถระดับนี้น่าจะผันตัวเองไปเป็นนักลงทุนเลยจะดีกว่า และเมื่อถามถึงความมีตัวตนของบริษัทว่าได้รับอนุญาตจากกระทรวงการคลังหรือไม่ ก็ไม่มี ผมจึงรู้สึกทะแม่งว่า น่าจะเป็นการหลอกลวงทางการเงินรูปแบบหนึ่ง ช่วงหยุดวันจักรีจึงได้ลองหาข้อมูลเกี่ยวกับการลงทุนซื้อขายทองคำแบบนี้ดู ก็พบเว็บไซต์ของกลุ่มป้องปรามการเงินนอกระบบ กระทรวงการคลัง (www.1359.in.th) มีบทความเกี่ยวกับเรื่องนี้พอดี จึงขออนุญาตนำมาแชร์เพื่อเตือนพวกเราอย่าหลงกลพวกมิจฉาชีพให้เสียเงินเสียทองกัน
การลงทุนในสัญญาซื้อขายทองคำล่วงหน้า (Gold Futures)
สัญญาซื้อขายทองคำล่วงหน้า (Gold Futures : GF) เป็นเครื่องมือทางการเงินชนิดหนึ่งที่ผู้ลงทุนสามารถใช้เก็งกำไรจากการผันผวนของราคาทองคำ ทั้งในภาวะขาขึ้นและลงของราคาทองคำ ใช้เงินลงทุนน้อย ไม่ต้องมีการส่งมอบทองคำจริง แต่ใช้วิธีจ่ายชำระส่วนต่างกำไรขาดทุนที่เกิดขึ้นเท่านั้น ราคาทองคำที่เคลื่อนไหวทุกวันสามารถสร้างผลตอบแทนได้ ขณะเดียวกันก็มีความเสี่ยงสูงสามารถขาดทุนได้มากเช่นกัน
ตัวอย่างเช่น หากคาดว่าราคาทองคำจะปรับตัวเพิ่มขึ้นในอนาคต ผู้ลงทุนก็ซื้อ GF ไว้ก่อน ต่อมาเมื่อราคาทองคำขึ้นตามที่คาดการณ์ไว้ ก็สั่งขาย GF จะได้รับกำไรเท่ากับส่วนต่างของราคาซื้อขาย ตรงข้ามหากคาดการณ์ว่าราคาทองคำจะลดลง ก็ทำคำสั่งขาย GF ไว้ก่อน แล้วเมื่อราคาทองคำลดลง ค่อยมาซื้อ GF ทีหลังโดยไม่จำเป็นต้องมีทองคำในมือ การซื้อขาย GF จึงเป็นราคาทองคำที่ผู้ลงทุนคาดการณ์ในอนาคต ต่างจากทองคำที่มีการซื้อขายส่งมอบกันในปัจจุบัน และแตกต่างจากการซื้อขายหุ้นสามัญโดยทั่วไป เพราะ GF เป็นสัญญาซื้อขายล่วงหน้า ผู้ลงทุนจึงไม่ต้องจ่ายเงินทั้งจำนวนในการซื้อทองคำ หรือหุ้นสามัญ โดยผู้ลงทุนใน GF จะวางเงินส่วนหนึ่งไว้ประมาณ 1 ใน 10 ของมูลค่าสัญญาทั้งจำนวนกับนายหน้า (Broker) ที่ได้รับอนุญาตจากทางราชการ ก่อนส่งคำสั่งซื้อขายเพื่อเป็นเงินมัดจำ หรือเรียกอีกอย่างหนึ่งว่า เงินประกันขั้นต้น (Initial Margin) โดยมากจะเป็นเงินจำนวนหลักแสนกลางๆ ขึ้นไป
การซื้อขาย Gold Futures จะเป็นการซื้อขายทางระบบอิเล็กทรอนิกส์ของตลาดอนุพันธ์ (ประเทศไทย) หรือ TFEX โดยผู้ลงทุนสามารถสั่งซื้อผ่านนายหน้าอนุพันธ์ (Derivative Brokers) ดังนั้นการซื้อขายทองคำล่วงหน้าจะต้องมีการเปิดบัญชีเพื่อทำธุรกรรมกับผู้ที่ได้รับอนุญาตจากสำนักงาน ก.ล.ต. ซึ่งเป็นหน่วยงานกำกับดูแลตัวแทนซื้อขายสัญญาซื้อขายล่วงหน้า และผู้ค้าสัญญาซื้อขายล่วงหน้าเท่านั้น โดยสามารถตรวจดูรายชื่อได้จากเว็บไซต์ของสำนักงาน ก.ล.ต. และเว็บไซต์ตลาดอนุพันธ์ TFEX (Thailand Futures Exchange) ใน Link URL ด้านล่างนี้ 
http://capital.sec.or.th/webapp/th/infocenter/intermed/comprofile/selling_agent.php 
http://www.tfex.co.th/th/member/list.html
การหลอกให้ลงทุนสัญญาซื้อขายทองคำล่วงหน้า
เนื่องจากการลงทุนซื้อขาย GF ค่อนข้างยุ่งยากและซับซ้อนทำให้มีกลุ่มบุคคลที่อาศัยช่องว่างในเรื่องการรับรู้ข้อมูลข่าวสารและเสนอผลตอบแทนให้ผู้ลงทุนในอัตราสูงเกินจริงมาใช้เป็นกับดักและชักชวนประชาชนทั่วไปให้นำเงินมาลงทุน สำหรับการหลอกลวงของเหล่ามิจฉาชีพที่แอบอ้างใช้ราคาทองคำมาอ้างอิงเพื่อการลงทุนซื้อขายสัญญาล่วงหน้าในลักษณะเก็งกำไรที่ให้ผลตอบแทนสูงนั้น ปัจจุบันจะใช้วิธีการเปิดเว็บไซต์ชักชวนประชาชนให้ร่วมลงทุนซื้อขายสัญญาทองคำล่วงหน้าทางอินเทอร์เน็ต โดยไม่มีการเปิดสำนักงานแบบ Face to Face แต่อย่างใด ซึ่งบริษัทเหล่านี้จะสร้างความน่าเชื่อถือโดยการสร้างโปรแกรมจำลอง Simulator แสดงการขึ้นลงของราคาทองคำในตลาดต่างประเทศมาอ้างอิง เช่น ตลาด NYMEX (New York Mercantile Exchange) ในเมืองนิวยอร์ก ประเทศสหรัฐอเมริกา หรือตลาด TOCOM (Tokyo Commodity Exchange) ในกรุงโตเกียว ประเทศญี่ปุ่น เป็นต้น พร้อมกับอ้างว่ามีที่ปรึกษาที่เป็นผู้เชี่ยวชาญในการซื้อขายทองคำระหว่างประเทศ เมื่อประชาชนสนใจและสมัครเป็นสมาชิกทางอินเทอร์เน็ตก็จะมีการติดต่อกันทางอีเมล และโทรศัพท์เคลื่อนที่กับผู้ที่อ้างว่าเป็นโบรกเกอร์ (นายหน้าซื้อขาย) เพื่อทำคำสั่งซื้อขายทองคำ และโอนเงินเข้าบัญชีธนาคารของบริษัทดังกล่าว
เมื่อประชาชนสมัครเป็นสมาชิก บริษัทจะขอให้เปิดบัญชีพอร์ตการลงทุน และโอนเงินหลักประกันขั้นต้น (Initial Margin) เข้าบัญชีจำนวนหนึ่ง โดยมากจะอยู่ประมาณ 3 แสนบาท และสั่งซื้อขายทางโทรศัพท์กับเจ้าหน้าที่ โดยผู้ลงทุนสามารถดูราคาทองคำได้จากจอมอนิเตอร์ของตน ซึ่งหากได้กำไรจากการซื้อขายทองคำ บริษัทก็จะโอนเงินเข้าทางบัญชีผู้ลงทุนโดยเช็กยอดได้ทางอินเทอร์เน็ต แต่ไม่สามารถถอนเงินดังกล่าวออกมาจากพอร์ตได้ โดยเจ้าหน้าที่ของบริษัทจะกล่าวอ้างต่างๆ นานา เพื่อให้ผู้ลงทุนนำผลกำไรลงทุนซื้อขายในพอร์ตต่อไป และหากการซื้อขายเกิดผลขาดทุนจนเงินในพอร์ตลดลง เจ้าหน้าที่บริษัทก็จะแจ้งให้โอนเงินลงทุนเข้ามาเพิ่มเติมในพอร์ตเป็นระยะๆ ทำเช่นนี้ระยะหนึ่งก็จะปิดเว็บไซต์หนีไปโดยผู้ลงทุนไม่สามารถติดต่อกับบริษัทได้ โดยมากระยะเวลาในการลงทุนมักจะไม่เกิน 23 เดือน
สำหรับผู้ประกอบการที่ชักชวนประชาชนให้นำเงินมาลงทุนซื้อขายทองคำล่วงหน้า (Gold Futures : GF) โดยอ้างว่าจะให้ผลตอบแทนสูงในลักษณะดังกล่าว โดยแท้จริงแล้วไม่ได้ประกอบธุรกิจอันใด แต่เป็นการนำเงินจากสมาชิกรายใหม่มาหมุนเวียนจ่ายเป็นผลตอบแทนให้กับสมาชิกรายเดิมในลักษณะการจัดคิวเงิน อันเป็นการเข้าข่ายกระทำผิดตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527 และที่แก้ไขเพิ่มเติม จะมีโทษปรับสูงสุด 1 ล้านบาท จำคุก 510 ปี หรือทั้งจำทั้งปรับ
จึงขอเตือนประชาชนที่ได้รับการชักชวนให้นำเงินมาร่วมลงทุนในลักษณะดังกล่าว ขอได้โปรดตรวจสอบคุณสมบัติของบริษัทที่อ้างว่าได้รับอนุญาตให้ประกอบการเป็นโบรกเกอร์ซื้อขายทองคำล่วงหน้าจากทางราชการ ซึ่งโดยมากบริษัทเหล่านี้จะนำแค่ใบอนุญาตการจัดตั้งบริษัทจากกรมพัฒนาธุรกิจการค้า กระทรวงพาณิชย์ มาแอบอ้าง โดยไม่มีการแสดงใบอนุญาตการประกอบธุรกิจนายหน้าซื้อขายทองคำล่วงหน้าแต่อย่างใด ทั้งยังแอบอ้างการนำเงินไปลงทุนในตลาดซื้อขายทองคำในต่างประเทศ ซึ่งจะต้องได้รับอนุญาตจากธนาคารแห่งประเทศไทย
สำหรับผู้สนใจต้องการที่ปรึกษาทางการเงิน สามารถติดต่อสอบถามรายละเอียดได้ที่ฝ่ายธนบดีธนกิจ ธนาคารเกียรตินาคิน